Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: a) az adott tevékenység folytatásához jogszabályban [39/1999. (VII. 6.) GM rendelet] elõírt
Paragraph Index: 2705

c) és a nukleáris anyag eltulajdonítása. 4.245. A fizikai védelemnek biztonsági zónák alkalmazásán kell alapulnia, és a biztonsági rendszereknek, rendszerelemeknek a legvédettebb zónában kell elhelyezkedniük. 4.246. A leválasztást, fizikai védelmet biztosító, folyamatos ellenõrzési tevékenység végrehajtására a biztonsági zónák határain biztonsági ellenõrzõ pontokat kell létrehozni, ahonnan ellenõrizhetõ és követhetõ a határzónákba történõ illetéktelen behatolás. 4.11. TÛZVÉDELEM 4.247. Az átmeneti tároló üzemeltetéséhez olyan rendszereket, rendszerelemeket kell tervezni, amelyek biztosítják, hogy egy esetlegesen kialakuló tûz, robbanás észlelhetõ, valamint következményei elháríthatók legyenek. 4.248. Az átmeneti tároló tûzvédelmét és tûzoltórendszerét az alkalmazott technológia figyelembevételével kell kialakítani. A kiégett üzemanyagot tartalmazó térrészekben vízzel, illetve vízköddel történõ oltás nem alkalmazható még akkor sem, ha az átmeneti tároló szubkritikussága az optimális moderáltság feltételezésével lett tervezve. 4.249. Az átmeneti tároló rendszereit, rendszerelemeit úgy kell telepíteni, hogy a környezetükben bekövetkezõ tûz illetve robbanás ne okozhassa a redundáns rendszerek vagy más biztonsági rendszerek degradációját, biztonsági funkció ellátó képességének csökkenését. 4.250. A tûz-, illetve robbanás észlelésére szolgáló eszközöket úgy kell tervezni, hogy a tûz vagy robbanás – figyelembe véve az esemény hatásait, az érintett technológiai rendszereket és a tûzoltás kockázatait – automatikusan adjon jelet a szükséges védelmi rendszerek indítására. 4.251. Gyúlékony szilárd és folyékony hulladékok esetén meg kell teremteni a hatékony tûzjelzés és tûzoltás feltételeit olyan módon, hogy az esetleges tûz és annak oltása során a rendszerben lévõ radioaktív anyagok kijutása a lehetõ legnagyobb mértékben korlátozott legyen. 4.252. Nagy mennyiségû tûzveszélyes, illetve éghetõ hulladékot tartalmazó raktárakat telepített tûzoltó berendezéssel kell felszerelni. Az eszközöket úgy kell elhelyezni, hogy a tûz oltását végzõ személyzet sugárterhelése minimális legyen. 4.253. A tûz és oltásának következményeit, illetve a keletkezett másodlagos hulladékok gyûjtését tervezéskor figyelembe kell venni. 4.12. LESZERELÉS 4.254. A tervezés során figyelembe kell venni az átmeneti tároló végleges leállításából és leszerelésébõl adódó követelményeket:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes